**Contract**

**prestări servicii informatice**

**Nr. ......... din ...................**

I. **PĂRȚILE CONTRACTANTE**

1.1. **S.C. NARBOWEB S.R.L.** cu sediul social în **Bistrița**, str. **Vasile Lupu**, bl. **1**, sc. **C**, ap. **30** județul **Bistrița-Năsăud**, având codul unic de înregistrare **31878290**, număr de ordine în Registrul Comerțului **J06/369/2013**, email **contact@narboweb.ro** , telefon **0754658279**,

contul **RO58TREZ1015069XXX008905**, deschis la Trezoreria Municipiului Bistrița, reprezentată prin **Nicu-Narcis Bodea**, cu funcția de **ADMINISTRATOR**, în calitate de **PRESTATOR DE SERVICII**

și

1.2. **CENTRUL JUDEŢEAN DE RESURSE ŞI ASISTENŢĂ EDUCAŢIONALĂ ...........................** cu sediul social în **.............**, str. **.....................** nr. **......**, județul **.....................................**, având codul unic de înregistrare ﻿**................**, telefon **.....................**, email reprezentat prin ﻿**.........................................**, cu funcția de **DIRECTOR**, în calitate de **BENEFICIAR**

au convenit să încheie prezentul contract de prestări de servicii informatice, cu respectarea următoarelor clauze:

**II. OBIECTUL CONTRACTULUI**

2.1. Obiectul prezentului contract îl constituie instalarea și punerea în funcțiune de către prestatorul de servicii a următoarelor module informatice la adresa <https://cjrae.net> :

a) Punerea la dispoziție a aplicației online pentru gestiunea copiilor din evidența CJRAE, pentru emiterea și evidența certificatelor de orientare școlară și profesională, pentru emiterea documentelor de către SEOSP (evaluare complexă, concluziile evaluării complexe și raportul sintetic), generare de diverse rapoarte pe care CJRAE trebuie să le pună la dispoziția altor instituții și organizații, comunicarea cu școlile din județ, prin posibilitatea ca școlile să își înregistreze conturi în aplicație, precum si multe alte opțiuni necesare în desfășurarea activității CJRAE în condiții optime și moderne.

b) Actualizarea permanentă a aplicației, pentru a fi în concordanță cu toate prevederile legale care reglementează activitatea CJRAE;

c) Suportul tehnic pentru buna funcționare a aplicației și pentru instruirea în ce privește modul de utilizare.

d) Asigurarea integrității și securității datelor introduse, prin crearea de copii de siguranță (backup-uri) zilnice.

e)Toate actualizările aplicației sunt acoperite prin prețul abonamentului lunar, fără costuri suplimentare pentru beneficiar.

f) Toate rapoartele care nu pot fi generate prin instrumentele existente în aplicație vor fi implementate și puse la dispoziția beneficiarului, în mod gratuit, de către prestatorul de servicii, în timp rezonabil și stabilit de comun acord.

2.2. Cererile de schimbare a soluțiilor avizate, precum și/sau solicitările de lucrări suplimentare ale beneficiarului vor fi analizate de prestatorul de servicii, iar în caz de acceptare vor fi considerate ca lucrări noi care vor face obiectul unor acte adiționale la prezentul contract.

2.3. Beneficiarul poate să verifice pe parcursul executării lucrărilor modul în care prestatorul de servicii îndeplinește clauzele prezentului contract.

2.4. Prestatorul de servicii își rezervă dreptul de autor asupra lucrărilor informatice realizate cu ocazia instalării și punerii în funcțiune a sistemului.

2.5. Atât aplicația, cât și bazele de date vor fi accesate online, acestea aflându-se pe serverul prestatorului. Modalitatea de acces se face prin înregistrare de conturi în aplicatie, cu nume de utilizator și parola.

**III. TERMENUL CONTRACTULUI**

3.1. Activarea și setarea conturilor de acces în aplicație se vor efectua de către prestatorul de servicii începând cu **.............................**.

3.2. Contractul se încheie pentru o perioada de **.....................**.

**IV. PREȚUL CONTRACTULUI**

4.1. Prețul abonamentului lunar de acces în aplicație este de **1.000 LEI pe lună** și permite un număr nelimitat de conturi de utilizatori.

4.2. Decontarea sumei cuvenite prestatorului de servicii se va efectua prin conturile menționate în partea introductivă, pe baza documentelor prevăzute de lege (facturi, chitanțe, devize, procese-verbale de recepție etc.).

**V. OBLIGAȚIILE PĂRȚILOR**

5.1. Prestatorul de servicii se obligă:

a) să instaleze și să pună în funcțiune modulele prevăzute de prezentul contract și (eventual) de actele adiționale la acesta;

b) să asigure buna funcționare a produselor informatice contractate care fac obiectul prezentului contract;

c) sa se încadreze în condițiile minimale prevăzute pentru buna executare a fiecărei lucrări în parte;

d) de comun acord cu beneficiarul să stabilească și apoi să respecte termenele de predare a lucrărilor;

e) să asigure instruirea personalului beneficiarului în vederea asigurării exploatării corecte a sistemului informatic;

f) să păstreze confidențialitatea lucrărilor conform angajamentului anexă.

g) să importe în aplicație datele și evidențele existente în baza de date veche, dacă beneficiarul are o bază de date. Pentru importul datelor vechi se va stabili un preț suplimentar, în funcție de complexitatea lucrării.

5.2. Obligațiile beneficiarului sunt următoarele:

a) să asigure plata lucrărilor efectuate de către prestatorul de servicii, în cel mult 15 zile de la data primirii facturii;

b) să pună la dispoziția prestatorului de servicii datele, informațiile și documentele necesare acestuia și să creeze condiții corespunzătoare de lucru;

c) să anunțe prestatorul de servicii pentru orice nereguli constatate în exploatarea aplicației, pentru a putea fi remediate de către prestator în cel mai scurt timp.

**VI. CLAUZA PENALĂ**

6.1. În cazul în care una dintre parți nu își îndeplinește obligațiile contractuale sau și le îndeplinește în mod necorespunzător, se obligă să plătească celeilalte părți penalitățile legale pe zi de întârziere din valoarea nerealizată a prețului contractului.

**VII. FORȚA MAJORĂ**

7.1. Niciuna dintre părțile contractante nu răspunde de neexecutarea la termen sau/și de executarea în mod necorespunzător – total sau parțial – a oricărei obligații care îi revine în baza prezentului contract, dacă neexecutarea sau/și executarea obligației respective a fost cauzată de forța majoră așa cum este definită de lege.

7.2. Partea care invocă forța majoră este obligată să notifice celeilalte părți, în termen de 48 de ore, producerea evenimentului și să ia toate măsurile posibile în vederea limitării consecințelor lui.

7.3. Dacă în termen de 30 zile de la producere, evenimentul respectiv nu încetează, părțile au dreptul să-și notifice încetarea de plin drept a prezentului contract, fără ca vreuna dintre ele să pretindă daune-interese.

**VIII. NOTIFICĂRILE ÎNTRE PĂRȚI**

8.1. În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.

8.2. În cazul în care notificarea se face pe cale poștală, ea va fi transmisă prin scrisoare recomandată, cu confirmare de primire (A.R.) și se consideră primită de destinatar la data menționată de oficiul poștal primitor pe această confirmare.

8.3. Dacă notificarea se trimite prin email, ea se consideră primită in prima zi lucrătoare după cea în care a fost expediată.

8.4. Notificările verbale nu se iau în considerare de niciuna dintre părți, dacă nu sunt confirmate prin intermediul uneia dintre modalitățile prevăzute la alineatele precedente.

**IX. ÎNCETAREA CONTRACTULUI**

9.1. Prezentul contract încetează de plin drept, fără a mai fi necesară intervenția unui tribunal arbitral/unei instanțe judecătorești, în cazul în care una dintre părți:

a) în termen de 30 zile de la data primirii notificării prin care i s-a adus la cunoștință ca nu și-a executat ori își execută în mod necorespunzător oricare dintre obligațiile ce-i revin și nu ia măsuri în consecință;

b) este declarată în încapacitate de plăți sau a fost declanșată procedura de lichidare judiciara (faliment) înainte de începerea executării clauzelor prezentului contract;

c) cesionează drepturile și obligațiile sale prevăzute de prezentul contract fără acordul celeilalte părți.

9.2. Contractul poate înceta, de asemenea, dacă ambele părți convin astfel precum și din orice alte cauze prevăzute de lege.

9.3. Partea care invocă o cauză de încetare a prevederilor prezentului contract o va notifica celeilalte părți, cu cel puțin 30 zile înainte de data la care încetarea urmează să-și producă efectele.

9.4. Rezilierea prezentului contract nu va avea niciun efect asupra obligațiilor deja scadente între părțile contractante.

9.5. Prevederile prezentului capitol nu înlătură răspunderea părții care, în mod culpabil, a cauzat încetarea contractului.

9.6 În caz de încetare a contractului se va preda întreaga bază de date a beneficiarului, plus toate fișierele încărcate.

**X. SOLUȚIONAREA LITIGIILOR**

10.1. Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de către reprezentanții lor.

10.2. În cazul în care rezolvarea eventualelor litigii nu este posibilă pe cale amiabilă, părțile se vor adresa instanțelor judecătorești.

**XI. CLAUZE FINALE**

11.1. Modificarea prezentului contract se face numai prin act adițional încheiat între părțile contractante.

11.2. Prezentul contract, împreună cu anexele sale, care fac parte integrantă din cuprinsul său, reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.

11.3. Prezentul contract s-a încheiat în 2 exemplare.

**PRESTATORUL DE SERVICII INFORMATICE** **BENEFICIAR**

reprezentat prin **administrator** reprezentat prin **director**

**Nicu-Narcis Bodea** **………………………….**

**Anexa nr. 1**

la contractul nr. **..........** din **...............**

**Angajament**

Prezentul angajament pentru păstrarea confidențialității datelor, informațiilor și documentelor a fost încheiat intre **S.C. NARBOWEB SRL** și **...................** și este conex contractului încheiat între acestea, înregistrat sub nr. **...........** din **.................**.

**I. OBIECT**

1. Datele, informațiile și documentele obținute de **S.C. NARBOWEB SRL**, ca efect al executării contractului sus-menționat sunt strict confidențiale.

2. In sensul prevederilor pct. 1 sunt confidențiale toate datele, informațiile și documentele introduse în aplicație.

**II. SFERA CIRCULAȚIEI DATELOR, INFORMAȚIILOR ȘI DOCUMENTELOR**

1. **S.C. NARBOWEB SRL** poate dezvălui informații sau poate pune la dispoziție date ori documente din cele menționate la pct. 2 sau/si 3 din prezentul angajament numai persoanelor implicate în executarea clauzelor contractului sus-menționat.

2. **S.C. NARBOWEB SRL** va folosi datele, informațiile și documentele numai în scopul prelucrării și stocării acestora în aplicație.

**III. DURATA ANGAJAMENTULUI**

Durata prezentului angajament este pe termen nelimitat, începând cu data semnării acestuia, în afară de cazul în care una dintre părți notifică, în scris, celeilalte părți încetarea lui înainte de termen.

**IV. SANCȚIUNI ÎN CAZ DE NERESPECTARE A ANGAJAMENTULUI**

1. Partea care încalcă prevederile prezentului angajament va răspunde în conformitate cu legislația în vigoare.

2. Exonerează de răspundere următoarele situații:

a) daca datele, informațiile sau documentele erau cunoscute înainte de a fi fost obținute.

b) daca datele, informațiile sau documentele au fost primite dintr-o sursa neconvențională;

c) daca dezvăluirea datelor, informațiilor sau documentelor s-a făcut dup ce s-a primit acordul scris pentru aceasta;

d) dacă datele, informațiile sau documentele erau de circulație publică la data dezvăluirii lor;

e) dacă **S.C. NARBOWEB SRL** a fost obligată în mod legal să dezvăluie datele, informațiile sau documentele respective.

**V. ÎNCETAREA ANGAJAMENTULUI**

Încetarea angajamentului are loc la data încetării contractului dar obligativitatea confidențialității datelor nu încetează.

Prezentul angajament a fost întocmit și semnat astăzi **.....................** în **2** exemplare.

**S.C. NARBOWEB SRL** **..............................**